Abdoulaye Bio Tchané

Abdoulaye Bio Tchané (he yin jiji to Abọ̀húsun 1952) yin akuẹzinzan plọntọ po tonudọtọ de po sọn Bénin.

Vuwhenu po wepinplọn po
Abdoulaye Bio Tchané yin jiji to Djougou, Bénin. E plọn akuẹzinzan to Wehọmẹ Alavọ Dijon tọn whenu, fie e mọ gbedewema yí te. E sọ plọn akuẹsẹdotẹn to Centre Ouest-Africain de Formation et d'Etudes Bancaires mẹ to Dakar, Sénégal.

Azọ́n
Bio Tchané jẹ azọ́nwa ji to Akuẹsẹdotẹn Daho Otò He Tin To Whèyihọ-Waji Aflika Tọn Lẹ Mẹ Tọn. E lẹzun anadenanutọ Azọ́nwatẹn he nọ penukundo dodinnanu akuẹzinzan po Whẹho akuẹ tọn lẹ po tọn go tọn. Sọn 1998 jẹ 2002, ewọ wẹ yin agbagogán whẹho akuẹzinzan tọn to Bénin to gandudu Togán Mathieu Kérékou glọ. Sọn 2002 jẹ 2007, Bio Tchané wazọ́n taidi anadenanutọ Azọ́nwatẹn Aflika tọn to International Monetary Fund (IMF) tọn. To nukọn mẹ, sọn 2008 jẹ 2010, ewọ wẹ yin azinponọ Akuẹsẹdotẹn Heyin Zizedo Nukọnyiyi To Whèyihọ-Waji Aflika Tọn Mẹ Ji tọn.

To 2011, Bio Tchané do ede hia nado yin togán to Bénin. Ewọ yin dopo to mẹhe go yè sọgan dejido lẹ mẹ, ṣigba e dotana to otẹn atọ̀ntọ mẹ."Benin postpones presidential vote to March 6", The Nation, 11 February 2011. To vòbibla mẹ to 2016, e yí 8.9% to vòbibla lọ lẹ mẹ.

To agayiyi tintan lọ godo, e nọgodona Patrice Talon. To whenuena Talon duto vòbibla lọ ji, Bio Tchané yin dide taidi Agbagogán he nọ penukundo Nudọnamẹ po Nukọnyiyi po go to 6 Lidosun 2016.Vincent Duhem, "Bénin : Patrice Talon nomme un gouvernement sans Premier ministre", Jeune Afrique, 6 April 2016 .Abdoulaye Bio Tchané : « Boni Yayi a laissé le Bénin dans un état catastrophique » Le Monde

Alọdlẹndonu lẹ

Adà:Otàn Gbẹzan tọn
Adà:Ovi he ye ji to owhe 1952 lẹ